রাবণ প্রতিশোধের আশায় কালবিলম্ব না করে দণ্ডকারণ্যে হাজির হল। রামের কুটীরের চারপাশে ক’দিন ঘুর ঘুর করতে লাগল। কুটীরের ঝোপে ঝাড়ে লুকিয়ে থেকে রাবণ বুঝে গেল রামপত্নীর সোনার গয়নার উপর ভারি টান। অতএব মারীচকে তলব দিয়ে আনানো হল। সে সোনার হরিণ সেজে সীতার চোখের সামনে ঘুর ঘুর, ঘুর ঘুর করতে লাগল। রাবণ বা মারীচ জানতেও পারল না যে শুধু সীতা নয়, সোনার হরিণের দিকে নজর পড়েছে ভীমেরও। হরিণের চাঁপ খাওয়ার জন্য ভীম পাঁয়তারা কষতে থাকল।